
REPUBLIKA HRVATSKA
ISTARSKA ŽUPANIJA
OPĆINA FAŽANA-FASANA
Općinsko vijeće
Klasa: 024-01/26-01/0043
Urbroj: 2168-08-03/01-26-
Fažana, 25. svibnja 2026. godine


ZAPISNIK
sa 10. radne sjednice Općinskog vijeća Općine Fažana
održane dana 25. svibnja 2026. godine s početkom u 17,00 sati

Prisutni: Timotej Pejin, Sandra Piljan Lorencin, Divna Mužić, Dragana Sabadoš, Romina Resanović, Edi Radin, Robert Flegar, , Patrik Černac, Katja Kovčalija, Dean Benazić, Azra Adrović, Maja Tadić-Ramić
Odsutni: Marin Ristić
Ostali: Dimitrije Švabić – pročelnik Jedinstvenog upravnog odjela, Stanko Krneta – direktor Komunalac Fažana d.o.o., Denis Stipanov – voditelj službene Civilne zaštite vatrogasne zajednice Istarske županije, mještani, predstavnici medija 
Zapisničar: Ksenija Bodul
Tonski zapis čini sastavni dio zapisnika.
Početak : 17.00 sati
Predsjednik općinskog vijeća Općine Fažana  (u daljnjem tekstu: Predsjednik) je pozdravio sve prisutne, utvrdio je prisustvo 12 vijećnika, te je konstatirao da ovo tijelo može donositi pravovaljane odluke.

[bookmark: _Hlk231288876]Predsjednik vijeća prelazi na utvrđivanje dnevnog reda.

[bookmark: _Hlk231288863]1.	Usvajanje zapisnika s 9. radne sjednice Općinskog vijeća Općine Fažana-Fasana
2.	Vijećnička pitanja
3.	Prijedlog Odluke o osnivanju Poduzetničke zone San Pellegrino
4.	Prijedlog Odluke o prodaji nekretnina u vlasništvu Općine Fažana – San Pellegrino 
[bookmark: _Hlk231301307]5.	Prijedlog Odluke o proglašenju komunalne infrastrukture javnim dobrom u općoj uporabi za staro groblje u Fažani
6.	Prijedlog Zaključka o usvajanju Godišnje analize stanja sustava civilne zaštite u 2025. godini
7.	Prijedlog Zaključka o usvajanju Godišnjeg plana razvoja sustava civilne zaštite na području Općine Fažana-Fasana za 2026. godinu
8.		Razno


Nadalje, konstatira da dostavljen jedan prijedlog za izmjenu i dopuni dnevnog reda od strane Kluba vijećnika IDS-a točkom pod nazivom „Pokretanje izrade Programa zaštite divljači za površine izvan lovišta na području Općine Fažana – Fasana“. Predsjednik Općinskog vijeća (POVOF) poziva vijećnika Benazića da obrazloži navedeni prijedlog. Vijećnik Benazić ukratko obrazlaže . POVOF ga obavještava da se incijativa prihvaća te otvara glasovanje za uvrštenje navedenog prijedloga u dnevni red.
Konstatirao je da sa 5 glasova ZA i 7 glasova PROTIV prijedlog o uvrštenju nove točke dnevnog reda nije dobio potrebnu većinu. 

Predsjednik obrazlaže Prijedlog i Zaključak Općinskog načelnika  da se 4. točka dnevnog reda izmijeni u 1. čitanje. Pročelnik ukratko obrazlaže pojam „1. čitanje“. Predsjednik predlaže također promjenu redoslijeda točaka dnevnog reda na način da se točke 6. i 7. dnevnog reda stave kao točke 3. i 4.
Predsjednik otvara glasovanje i konstatira da je sa 12 glasova ZA prihvaćena izmjena dnevnog reda.
Nakon toga daje predloženi dnevni red, sa dopunom i konstatira da je sa 12 glasova ZA usvojen.


1.	Usvajanje zapisnika s 9. radne sjednice Općinskog vijeća Općine Fažana-Fasana
2.	Vijećnička pitanja
3.	Prijedlog Zaključka o usvajanju Godišnje analize stanja sustava civilne zaštite u 2025. godini
4.	Prijedlog Zaključka o usvajanju Godišnjeg plana razvoja sustava civilne zaštite na području Općine Fažana-Fasana za 2026. godinu
[bookmark: _Hlk231298555]5.	Prijedlog Odluke o osnivanju Poduzetničke zone San Pellegrino 
6.	Prijedlog Odluke o prodaji nekretnina u vlasništvu Općine Fažana – San Pellegrino – 1. čitanje
7.	Odluke o proglašenju komunalne infrastrukture javnim dobrom u općoj uporabi za staro groblje u Fažani
8.		Razno

____________________


1. Usvajanje zapisnika sa 9. radne sjednice Općinskog vijeća Općine Fažana-Fasana

Predsjednik  je otvorio raspravu.
Kako nije bilo primjedbi na zapisnik, predsjednik je dao na usvajanje zapisnik sa 9.
radne sjednice te je konstatirao da je isti sa  12 glasova ZA jednoglasno usvojen.


2. Vijećnička pitanja

Vijećnica Katja Kovčalija postavlja pitanje za Općinskog načelnika uz zahtjev pisanog odgovora u propisanom zakonskom roku:

Temeljem kojeg pravnog temelja je donesen pravilnik o visini naknade za zauzimanje javnih površina na području Općine Fažana koji sadrži i Titovu rivu (iako je Titova riva u ZK označena kao pomorsko dobro?

Prema kojim pokazateljima je odlučeno da se visina naknade podigne za 30%?

Vijećnica postavlja pitanje vezano sa skate park , konkretnije vezano za nedovršeno stanje (penjačke stijene, vreće koje vire , posip )
Na pitanje odgovara pročelnik koji obavještava vijećnicu da će se kontaktirati službe koje su odgovorne dok je za opremu za penjanje tražena ponuda te su u tijeku pregovori . 
Dodaje da će se na pitanje u vezi opreme za penjanje očitovati pismeno.

Vijećnica Maja Tadić Ramić osvrće se na stazu pored igrališta  ( koja nije popločana niti sanirana te je nemoguće prolaziti kolicima ) 

Djeca onuda prolaze na putu u školu  te im prijeti opasnost od pada u  rupa i šahtove koji nisu pokriveni. 

Pročelnik odgovara kako svaki dan kontaktira izvođača radova. Općina Fažana ne smije ulaziti ni intervenirati u sigurnosno pitanje otvorenog gradilišta. Obavještava se vijećnica da se očekuje intervencija investitora (Vodovod Pula) te su požurnice poslane.

Vijećnica Tadić Ramić pohvaljuje čunjeve ispred apoteke no osvrće se na problematiku prolaska ukoliko je vozilo parkirano na mjestu za invalide. Predlaže da se na navedenom mjestu ograniči promet.

Vijećnik Patrik Černac postavlja pitanje dvorane u OŠ Fažana, konkretno što će se desiti sa klubovima koji istu tu dvoranu koriste te da li je omogućen alternativni prostor za klubove

Pročelnik odgovara kako renovacija ide u više faza koje neće pretjerano smetati korištenju dvorane. Spominje se eventualno korištenje DKC-a kao alternative no više informacija očekuje se u skorije vrijeme.

Vijećnik Černac također postavlja pitanje vezano za grobna mjesta na novom groblju, konkretno se osvrće na činjenicu da ista nisu dostupna za kupnju. 
Direktor Komunalac Fažana Stanko Krneta odgovara kako je izrađen prijedlog u skladu sa novim Zakonom o grobljima. Po prihvaćanju prijedloga može se početi sa izdavanjem grobnih mjesta. Vijećnica Resanović se nadovezuje sa informacijom da se grobna mjesta prodaju na način da se 25% novoizgrađenih grobnih mjesta prodaje unaprijed , dok se ostalo prodaje po potrebi ili slučaju.


Vijećnik Flegar prenosi pritužbe građana ulice M.V. Flacius (od Karlena do uljare) o brzini vozila. Predlažu uspornike kako ne bi došlo do nezgode. 

Pročelnik odgovara kako će se pokrenuti postavljanje uspornika (prometni elaborat).

Vijećnik Flegar postavlja pitanje u kojem će se vremenskom roku postaviti pješački prijelaz (preko puta zgrade Benussija) .
Pročelnik odgovara kako je isti uvršten u plan nabave te da nakon otprilike 10-tak dana nakon procesa nabave ide realizacija .

Vijećnik Benazić postavlja pitanje o pitanjima upućenim Odboru za proračun, financije i razvoj od strane Kluba vijećnika IDS-a. Izričito se traže pisani odgovori koji će ući u zapisnik. Predsjednik usmjerava vijećnika da će se o istome raspraviti u okviru točke 6. dok ga pročelnik obavještava da ukoliko se usmeno odgovori na postavljeni upit nema potrebe za pismenim odgovorom.

Obzirom se  više nitko nije javio za vijećnička pitanja predsjednik je zaključio isto te se prelazi na slijedeću točku dnevnog reda. 


[bookmark: _Hlk231297693]
3. [bookmark: _Hlk216352887]Prijedlog Zaključka o usvajanju Godišnje analize stanja sustava civilne zaštite u 2025. godini

Predsjednik daje riječ Denisu Stipanovu, voditelju službene Civilne zaštite vatrogasne          zajednice Istarske županije koji u kratkim crtama obrazlaže točku te apelira na pojačani oprez  zaštite od požara naročito u ljetno doba. Zahvaljuje se na suradnji svim prisutnim Vijećnicima. 
Predsjednik se zahvaljuje te otvara raspravu.
Vijećnik Benazić zahvaljuje se u ime Kluba vijećnika IDS-a i mještana te upućuje pohvalu vijećnicama Romini Resanović i vijećnici Dragani Sabadoš na uspjehu DVD Fažana.
Vijećnica Resanović zahvaljuje te obavještava prisutne kako smatra da Komunalac Fažana može odraditi mnogo više što se toče zaštite od požara (više ulaganja u vatrogasne puteve i ostalo). 

[bookmark: _Hlk231298577][bookmark: _Hlk216352329]Obzirom se  više nitko nije javio za raspravu, predsjednik je zaključio istu te je dao na usvajanje Prijedlog Zaključka o usvajanju Godišnje analize stanja sustava civilne   zaštite u 2025. godini  te je konstatirao da je sa 12 glasova ZA (jednoglasno)  usvojen   Zaključak o usvajanju Godišnje analize stanja sustava civilne zaštite u 2025.  godini



4. Prijedlog Zaključka o usvajanju Godišnjeg plana razvoja sustava civilne zaštite na području  Općine Fažana-Fasana za 2026. godinu

Predsjednik daje riječ Denisu Stipanovu, voditelju službene Civilne zaštite vatrogasne zajednice Istarske županije koji u kratkim crtama obrazlaže točku. 

Predsjednik se zahvaljuje te otvara raspravu.

Vijećnik Flegar predlaže povećanje namjenskih sredstava u proračunu 2027. i 2028. godine za  GSS Istra. Pročelnik dodaje da se prijedlog ponovi pri rebalansu proračuna. Vijećnica Resanović slaže se sa prijedlogom vijećnika Flegara.


Obzirom se  više nitko nije javio za raspravu, predsjednik je zaključio istu te je dao na usvajanje Prijedlog  Zaključka o usvajanju Godišnjeg plana razvoja sustav civilne zaštite na  području  Općine Fažana-Fasana za 2026. godinu  te je konstatirao da je sa 12 glasova ZA (jednoglasno)  usvojen   Zaključak o usvajanju Godišnjeg plana razvoja sustava civilne zaštite na  području  Općine Fažana-Fasana za 2026. godinu.





5. Prijedlog Odluke o osnivanju Poduzetničke zone San Pellegrino 

Predsjednik daje riječ pročelniku koji detaljno obrazlaže prijedlog odluke kroz zakonske i pravne osnove te benefite registracije kao poduzetničke zone ( dostupne potpore). 
Predsjednik se zahvaljuje te otvara raspravu.
Vijećnik Benazić se u ime Kluba vijećnika IDS-a zahvaljuje te obavještava prisutne da su suglasni sa predloženom točkom u potpunosti te nemaju primjedbi.
[bookmark: _Hlk231301061] Obzirom se  više nitko nije javio za raspravu, predsjednik je zaključio istu te je dao na usvajanje Prijedlog Odluke o osnivanju Poduzetničke zone San Pellegrino te je konstatirao da je sa 12 glasova ZA (jednoglasno) usvojena Odluka o osnivanju Poduzetničke zone San Pellegrino.



6. Prijedlog Odluke o prodaji nekretnina u vlasništvu Općine Fažana – San Pellegrino – 1. čitanje

Predsjednik obavještava Vijećnike da se o istoj ne glasa obziorm da je 1. čitanje  već se isključivo raspravlja o istoj.
Vijećnik Benazić u ime Kluba vijećnika IDS-a obrazlaže predloženi amandman te objašnjava kako su u pitanju proceduralne greške . Napominje kako u proračunu za 2026. godinu nema prihoda od prodaje zemljišta te predlaže Javnu raspravu o tome koji će se model monetizacije primijeniti. Predlaže također model bodovanja kako bi se omogućile ravnopravne mogućnosti poduzetnicima , također predlaže kreditne unije (HBOR, HAMAG BICRO). Pozdravlja inicijativu da se uvaži AO amandmana te da se odluka o prodaji odgodi. Predlaže osim prodaje dugoročni najam zemljišta sa pravom prvokupa. (tonski zapis)

Vijećnica Sandra Piljan Lorencin daje odgovor o zaprimljenim pitanjima Kluba vijećnika IDS-a kako je na ista usmeno odgovoreno kako je i traženo. Ujedno obavještava vijećnika Benazića kako je zahtjevima udovoljeno kako usmenim putem tako i pismenim putem putem zapisnika Odbora za financije, proračun i razvoj koji je uručen vijećnicima na početku sjednice OV.

Pročelnik zahvaljuje na prijedlozima te pozdravlja inicijativu zaštite malog poduzetnika i obrtnika. Objašnjava bodovni sustav te javno savjetovanje. Također pojašnjava princip procjene zemljišta tj. način određivanja minimalne cijene zemljišta od strane ovlaštenog procjenitelja. 

Vijećnica Sandra Piljan Lorencin osvrće se na opasku vijećnika Benazića o kriteriju cijene te se izjašnjava kako početna cijena nije jedini kriterij za prodaju zemljišta.  
Vijećnica Kovčalija osvrće se na nedostatak teksta natječaja uz odluku o prodaji. Pročelnik objašnjava kako o raspolaganju  odlučuje predstavničko tijelo te svaka odluka mora proći Općinsko vijeće.

Obzirom se  više nitko nije javio za raspravu, predsjednik je zaključio istu.








7. Prijedlog Odluke o proglašenju komunalne infrastrukture javnim dobrom u općoj uporabi za staro groblje u Fažani

Predsjednik daje riječ pročelniku koji obrazlaže prijedlog odluke (tonski zapis).
Predsjednik otvara raspravu.
Obzirom se  više nije javio za raspravu, predsjednik je zaključio istu te je dao na usvajanje Prijedlog Odluke o proglašenju komunalne infrastrukture javnim dobrom u općoj uporabi za staro groblje u Fažani   te je konstatirao da je sa 12 glasova ZA (jednoglasno)  usvojena Odluka o proglašenju komunalne infrastrukture javnim dobrom u općoj uporabi za staro groblje u Fažani.


8. Razno

Predsjednik je informirao Vijećnike o svečanoj sjednici Općinskog vijeća , a povodom dana Općine Fažana ,  koja će se održati dana 16.06.2026. godine i obavještava prisutne da će dobiti pozivnice  ih poziva ih da se odazovu .

	


Završeno u 18,17 sati

Zapisničar:


Ksenija Bodul             					             PREDSJEDNIK 
Općinskog vijeća Općine Fažana
                         						                Timotej Pejin

